Bjørnar E. Kolstad

Borgundstien 31B

6007 ÅLESUND 8. februar 2014

Rolag Marine AS

Sjøgata 38

6005 UTVIK

# Søknad på stilling som reisemontør

Eg viser til annonse i Sunnmørsposten 2. januar 2014 og til hyggeleg samtale med avdelingsleiar Per Høyem 5. februar 2014, og søker med dette på den ledige stillinga som reisemontør.

Eg er 27 år, opphavleg frå Utvik, men bur no saman med sambuaren min i Ålesund.

Dei siste to åra har eg jobba som elektromontør hos Utvik Elektro-Installasjon AS.

Før dette hadde eg same type stilling hos Brattnes Elektro AS.

Eg søker stillinga hos dykk fordi eg no ønsker meg nye utfordringar, og eg synest at

Rolag ser ut til å vere ein svært spennande arbeidsplass. Dessutan trur eg at røynsla mi frå ei

elektromontørstilling på eit verft kan komme godt med i den stillinga eg søker på, for eg har

allereie no god kjennskap til produkta de leverer. Eg har også røynsle som bas frå den

gamle jobben min, så eg er van til å ha ansvar.

Som person er eg omgjengeleg og har lett for å komme i kontakt med menneske. Eg går for å

vere ein fleksibel og samarbeidsvillig kollega og medarbeidar, og eg er alltid villig til å ta til meg ny kunnskap.

For nærare opplysningar om utdanning og arbeidsrøynsle viser eg til den vedlagde CV-en min. Om eg skulle bli tilbydd stillinga, kan eg tiltre på to månaders varsel, eventuelt også raskare.

Eg møter gjerne til intervju og kan kontaktast på telefon 678 21 752.

Med vennleg helsing

Bjørnar E. Kolstad

Bjørnar E. Kolstad

Vedlegg: CV